Diari Oficial de la Generalitat Valenciana


Sumari del DOGV 3744, del 08-05-2000 (2000/2850)

Notificació de la Resolució de 16 de febrer de 2000.
----------------------------------------------------

### Dades del document

Número de DOGV
:   3744

Data del DOGV
:   08-05-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/2850


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució de 16 de febrer de 2000. [2000/A2850]
  
Atés que no s'ha pogut notificar en l'últim domicili conegut per aquesta administració la Resolució del director general d'Obres Públiques, de 16 de febrer de 2000, per la qual s'ordena al Servei d'Explotació i Conservació de Ports que procedisca a l'alçament i posada en terra de l'embarcació Nayes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè el present anunci servisca de notificació a l'interessat:
  
«Vista la resolució del director general d'Obres Públiques, de 31 de maig de 1999, per la qual s'ordena: ?Requerir el senyor José Antonio Sorzano Escavy perquè trasllade l'embarcació Nayes fora del port de Canet d'En Berenguer, en el termini de 15 dies, amb l'advertiment que en el cas d'incompliment per part seua, es procedirà a l'execució subsidiària per l'administració i a càrrec de l'executat, d'acord amb el que estableix el mateix article 107 de la Llei de Ports de l'Estat i de la Marina Mercant, i dels articles del 95 al 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i seran a càrrec del propietari tant les despeses ocasionades per l'embarcació ?Nayes- fins a la data com les generades per les operacions esmentades.»
  
Atés que s'ha intentat la notificació de la resolució a l'interessat en dues ocasions per mitjà de correu certificat amb avís de recepció en l'últim domicili conegut per aquesta administració i van ser tornades ambdues cartes amb la indicació ?absent en hores de repartiment?, així com la inscripció ?caducat?, que indica que l'interessat no va passar a recollir la carta malgrat l'avís de Correus; per la qual cosa es va procedir a la notificació mitjançant inserció de l'edicte en el Diari Oficial de la Generalitat Valenciana (DOGV, de 10 de gener de 2000), i l'exposició durant 15 dies en el tauler d'anuncis de l'Ajuntament de València.
  
Vist que, transcorregut el termini concedit, no s'ha donat compliment a l'ordre d'aquesta administració i l'embarcació continua al port de Canet d'En Berenguer en les mateixes condicions en què es trobava, presentant, com manifesta l'informe de la Capitania Marítima, de 17 de febrer de 1999, greu risc d'enfonsament i suposa un risc per a les embarcacions veïnes.
  
Atés que d'acord el que disposa la Llei 60/1962, de 24 de desembre, de Règim d'Auxili, Salvament, Remolcs, Troballes i Extraccions Marítimes, en l'article 25, «L'extracció de coses enfonsades dins dels ports espanyols es regirà per la legislació de ports».
  
Atés que l'article 107.1 de la Llei 27/1992, de 24 de novembre, de Ports de l'Estat i de la Marina Mercant, estableix que:
  
«L'Autoritat Portuària, amb l'informe previ de la Capitania Marítima, quan un vaixell presente perill d'enfonsament en el port si, requerit el navilier o consignatari perquè abandone el port o repare el vaixell, aquest no ho fa, podrà traslladar-lo o enfonsar-lo, a carrec d'aquell, on no perjudique l'activitat portuària, la navegació o la pesca.»
  
Atés que l'article 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que serà procedent l'execució subsidiària quan es tracte d'actes que, perquè no són personalíssims, puguen ser realitzats per un subjecte diferent de l'obligat, «en aquest cas les administracions públiques faran l'acte, per si o per mitjà de les persones que determinen, a càrrec de l'obligat».
  
Fent ús de les atribucions que concedeix a aquesta Direcció General d'Obres Públiques l'article 16 del Decret 225/1999, de 15 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Primer
  
Ordenar al Servei d'Explotació i Conservació de Ports que procedisca a l'alçament i posada en terra de l'embarcació Nayes, en els termes de l'article 107.1 de la Llei de Ports de l'Estat i de la Marina Mercant, i tenint en compte el que disposa l'Informe de la Capitania Marítima, de 17 de febrer de 1999
  
Segon
  
Notificar la present resolució al senyor José Antonio Sorzano Escavy en el domicili conegut d'aquest, i en el cas que resulte fallida la notificació, en la forma que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior.
  
Contra aquesta resolució, que no exhaureix la via administrativa, cal interposar un recurs d'alçada davant del conseller d'Obres Públiques, Urbanisme i Transports en el termini d'un mes a partir de l'endemà de la notificació d'aquesta.
  
València, 16 de febrer de 2000.- El director general d'Obres Públiques: Pedro Marco Segura.»